ਸੁਰਨ ਡਿਕਸਨ
ਸੁਰਨ ਡਿਕਸਨ (ਜਨਮ 1977) ਬ੍ਰਿਟਿਸ਼ ਚੈਰਿਟੀ ਡਾਇਵਰਸਿਟੀ ਰੋਲ ਮਾਡਲਾਂ ਦੀ ਮੁੱਖ ਕਾਰਜਕਾਰੀ ਅਧਿਕਾਰੀ ਹੈ, ਜੋ ਸਕੂਲਾਂ ਵਿੱਚ ਹੋਮੋਫੋਬਿਕ ਧੱਕੇਸ਼ਾਹੀ ਨੂੰ ਘਟਾਉਣ ਲਈ ਕੰਮ ਕਰਦੀ ਹੈ। ਉਸਨੇ 2011 ਵਿੱਚ ਚੈਰਿਟੀ ਦੀ ਸਥਾਪਨਾ ਕੀਤੀ। 2014 ਵਿੱਚ 'ਦ ਇਨਡੀਪੈਡੇਂਟ ਓਨ ਸੰਡੇ' ਮੈਗਜ਼ੀਨ ਵਿੱਚ ਡਿਕਸਨ ਨੂੰ ਪ੍ਰਭਾਵਸ਼ਾਲੀ ਐਲ.ਜੀ.ਬੀ.ਟੀ. ਦੀ ਸੂਚੀ ਵਿੱਚ 10 ਵਾਂ ਸਥਾਨ ਦਿੱਤਾ ਅਤੇ 2013 ਦੀ ਸੂਚੀ ਵਿੱਚ 20 ਵਾਂ ਸਥਾਨ ਦਿੱਤਾ ਸੀ ਅਤੇ 2011 ਦੀ ਸੂਚੀ ਵਿੱਚ ਉਸਨੂੰ "ਨੈਸ਼ਨਲ ਟ੍ਰੇਜਰ" ਵਜੋਂ ਸੂਚੀਬੱਧ ਕੀਤਾ ਗਿਆ ਸੀ। 2014 ਵਿੱਚ, ਦ ਗਾਰਡੀਅਨ ਨੇ ਆਪਣੀ ਵਰਲਡ ਪ੍ਰਾਈਡ ਪਾਵਰ ਸੂਚੀ ਵਿੱਚ ਉਸਦਾ 54 ਵਾਂ ਸਥਾਨ ਦਰਜ ਸੀ, ਜੋ 2013 ਦੀ ਸੂਚੀ ਦੇ 73 ਵੇਂ ਸਥਾਨ ਤੋਂ ਉੱਪਰ ਸੀ। ਡਿਕਸਨ ਨਿਊਜ਼ੀਲੈਂਡ ਦੀ ਰਹਿਣ ਵਾਲੀ ਹੈ ਅਤੇ ਡਾਇਵਰਸਿਟੀ ਰੋਲ ਮਾਡਲ ਸਥਾਪਤ ਕਰਨ ਤੋਂ ਪਹਿਲਾਂ, ਉਸਨੇ ਨਿਊਜ਼ੀਲੈਂਡ ਅਤੇ ਯੂਨਾਈਟਿਡ ਕਿੰਗਡਮ ਵਿੱਚ ਸਕੂਲ ਅਧਿਆਪਕਾ ਵਜੋਂ ਕੰਮ ਕੀਤਾ ਸੀ।